ฆาบิเอร์ เอร์นันเดซ
เอร์นันเดซ เกิดที่เมืองกวาดาลาฮารา รัฐฮาลิสโก เขาเริ่มเล่นในลีกสันทนาการเมื่อเขาอายุ 7 ปี พ่อของเขาชื่อ ฆาบิเอร์ เอร์นันเดซ กูติเอร์เรซ ซึ่งเป็นนักฟุตบอลทีมชาติเม็กซิโกตำแหน่งกองหน้าตัวเป้า พ่อของเขาพูดว่า เขาไม่คิดว่าลูกชายของเขาจะสามารถเล่นในระดับอาชีพได้ เอร์นันเดซได้ร่วมสโมสรเซเดกวาดาลาฮารา เมื่ออายุ 9 ปี โดยเซ็นสัญญาระดับอาชีพเมื่อเขาอายุ 15 ปี ในปี ค.ศ. 2005 เขาร่วมลงแข่งฟุตบอลโลกเยาวชนอายุไม่เกิน 17 ปี แต่เขาเกิดบาดเจ็บ ไม่ได้ลงเล่นในฐานะทีมผู้ชนะเลิศ
กูติ (นักฟุตบอล)
โฆเซ มาริอา กูติเอร์เรซ เอร์นันเดซ () หรือรู้จักในชื่อ กูติ () เกิดวันที่ 31 ตุลาคม ค.ศ. 1976 เป็นอดีตนักฟุตบอลชาวสเปน เล่นตำแหน่งกองกลางตัวรุก ในอาชีพของเขา โดยมากแล้วเล่นให้กับสโมสรฟุตบอลเรอัลมาดริด ลงเล่นมากกว่า 500 นัด (อย่างเป็นทางการ) ได้รับตำแหน่งเป็นรองกัปตันทีม ได้ช่วยให้ทีมได้รับถ้วย 15 ครั้ง ถ้วยที่โดดเด่นคือ ยูฟ่าแชมเปียนส์ลีก 3 ครั้ง และชนะเลิศลาลีกา 5 ครั้ง กูติยังลงเล่นในฐานะนักฟุตบอลทีมชาติสเปน 13 ครั้ง โดยลงแข่งเปิดตัวในปี ค.ศ. 1999